Elaboració i anàlisi d'un sistema d'informació amb la finalitat de conèixer, en totes les seves dimensions, les arts escèniques i la música
Aquest grup fusiona els subgrups a.1.
Observatori de la Cultura (per a l'obtenció i l'anàlisi de dades regulars i fiables dels equipaments de l'àmbit de les arts escèniques i la música) i a.2.
Definició d'indicadors qualitatius i quantitatius en l'àmbit de la cultura (per definir indicadors qualitatius i quantitatius que permetin avaluar el retorn social de les polítiques culturals).
Conclusions: es defineix una mostra representativa d'equipaments escènics i musicals i s'estableixen unes variables i indicadors, que es pretenen recollir de forma mensual a partir dels sistemes de ticketing dels equipaments seleccionats.
Elabora una proposta sobre com mantenir els públics habituals en els equipaments culturals i aconseguir-ne de nous.
Missió: elaborar projectes relacionats amb la promoció de l'àmbit de la música orquestral.
Es decideix treballar en la línia de dos projectes diferenciats: una convocatòria anual de presentació de programacions per part de les orquestres als programadors i la creació d'un grup d'experts i programadors que tractin sobre els temes següents:
Projecte pilot " Bus cultural" (conjuntament amb el Servei de Biblioteques del Departament de Cultura)
Missió: avaluar el projecte 2013 que promou vincular els usuaris de 18 biblioteques de Catalunya amb l'oferta d'activitats culturals que ofereixen 8 equipaments culturals catalans de referència i estudiar la consolidació i ampliació del projecte de cara al 2014.
Aquest grup de treball està pendent de ser convocat, ja que les activitats del bus cultural 2013 encara no han finalitzat.
Elaboració d'un informe sobre els públics en equipaments nacionals (conjuntament amb l'Àrea de Públics de la DGCEC)
Missió: extreure conclusions per elaborar mesures per augmentar els públics als equipaments culturals a partir d'un informe encarregat pel Departament a una consultora.
La consultora ARTImetria està encara elaborant aquest informe, per la qual cosa, el grup encara no ha començat a funcionar.
Experiències de mediació entre creadors i espectadors amb l'objectiu d'apropar la creació artística als públics
Missió: estudiar com captar públics i, alhora, com produir ja pensant en captar un target de públic concret.
El grup identifica un seguit d'activitats singulars de mediació d'experiències en el territori que poden servir de punt de partida com: Taller espectadors (Grec), Platea Jove (Manresa), Que dansi qui vulgui (Mercats de les Flors),... i planteja una distinció d'aquestes experiències segons es tracti d'estratègies de creació de públics, de fidelització de públics o de dinamització de públics.
Elabora propostes de noves oportunitats en la gestió de la cultura a través de la cooperació entre el sector públic i privat, que té com a objectiu buscar l'eficiència de la gestió dels equipaments culturals del país.
Definir els convenis per a equipaments E3 i E4 per a l'any 2014
Missió: elaborar un model de conveni de col·laboració entre equipaments multifuncionals locals (E3) i el centres de producció territorial (E4) integrats a l'SPEEM i el Departament de Cultura.
Aquest grup decideix que els criteris de valoració que s'haurien de tenir en compte en aquests convenis han de ser:
Establir models de convenis de col·laboració sector públic i privat
Missió: elaborar un model de conveni de col·laboració entre entitats privades, com per exemple Ateneus, i l'Administració Local.
De moment, no s'ha convocat el grup de treball.
S'ha comprovat que hi ha documents ja existents sobre el tema i molt especialment publicacions com " La cooperació entre ateneus i ens locals per una cultura del segle XXI" on es tracta aquest tema.
A partir d'aquesta publicació s'està elaborant un informe per recollir les diferents fórmules d'acords que existeixen actualment com:
Missió: aquest grup de treball es proposa analitzar els diferents tipus de models de finançament de les programacions d'arts escèniques i música:
Conclusions sobre el finançament de l'activitat:
Consideracions finals d'aquest grup:
Impulsa un model de gestió eficaç i eficient per augmentar la utilitat social, econòmica i mediambiental dels equipaments per afavorir la seva adaptació a les necessitats d'avui en dia.
Revisió dels estàndards dels equipaments escènics i musicals del Pla d'Equipaments Culturals de Catalunya
Missió: adaptar els models establerts dels equipaments escènics i musicals en el Pla d'Equipaments Culturals de Catalunya (PECCAT 2010-2020) a la nova situació actual i amb la mirada posada en l'escenari postcrisi.
Prèviament a la constitució d'aquest grup de treball, s'ha convocat una taula d'experts per tractar termes generals de la revisió del Pla d'Equipaments Culturals de Catalunya (PECCat).
El PECCat és l'instrument bàsic de planificació territorial del govern de Catalunya.
Aquest pla contempla, per primera vegada en una visió de conjunt i des d'una mirada territorial, la totalitat d'equipaments culturals considerats essencials per al benestar i gaudi de la ciutadania (entre ells, els teatres i auditoris integrats a l'SPEEM).
A la primera reunió d'aquesta taula d'experts s'ha plantejat promoure un procés d'actualització del PECCat en dos temps: d'una banda, a curt i mig termini adequar la norma a la situació actual; i de l'altra, a llarg termini implantar eines de racionalització dels equipaments existents que puguin modificar la nova norma.
Actualment s'està elaborant un document on es recull la proposta de revisió del pla.
Creació d'un distintiu de garantia de qualitat ambiental per a teatres i espais d'art
Missió: elaborar una categoria dins el distintiu de garantia de qualitat ambiental que gestiona el Departament de Territori i Sostenibilitat per a equipaments culturals, en concret per a teatres i espais d'art.
Actualment ja existeix un distintiu de garantia de qualitat ambiental per a biblioteques i museus.
Es vol ampliar aquesta categoria per a equipaments culturals, incloent la tipologia d'equipaments de teatres i espais d'art.
S'ha realitzat el tràmit de la sol·licitud de creació d'aquest distintiu per part del Departament de Cultura al Departament de Territori i Sostenibilitat, el qual ha acceptat aquesta petició.
Aquest grup de treball ja s'ha reunit per començar a definir els criteris ambientals mínims que han de complir les tipologies d'equipaments que integrarà el distintiu.
Subgrup d.3- Requeriments tècnics dels equipaments escènics i musicals
Missió: definició dels requeriments tècnics mínims dels equipaments escènics i musicals.
De forma complementària es poden tractar aspectes específics dels equipaments com són els requeriments tècnics dels teatres en el cas del circ de sala.
Aquest grup de treball està pendent de ser convocat perquè no pot treballar fins que el subgrup d.1 hagi arribat a unes conclusions.